ming030890/wiki-yue-high-quality huggingface dataset:
詞庫

詞庫（粵音：ci4 fu3，英文：lexicon），係指一隻語言或者一套知識裏面啲詞彙嘅總和。例如粵語嘅詞庫包晒所有喺粵語口語會用嘅詞彙——語言（jyu5 jin4）呢隻詞粵語口語會用，算係粵語詞庫嘅一部份；除此之外，一門知識都可以有佢哋嘅詞庫，例如係 AI 噉，做 AI 相關嘅工作會用到好多概念同埋行話，呢啲嘢入面包含嘅詞彙，可以算係 AI 呢個領域嘅詞庫，形成所謂嘅 AI 詞彙。
喺語言學上，詞庫係一個重要嘅概念：一隻語言可以大致睇做詞庫同文法結合埋一齊而成嘅總體 ——詞庫包括咗大拃嗰隻語言裏面嘅詞彙，用語言嘅人要攞住啲詞彙，跟文法將啲詞彙砌埋做句子，達致表達佢哋想表達嘅意思；例如攞住粵語嘅詞彙
畀（動詞）、本（量詞）、書（名詞）、我（代名詞）
再跟粵語嘅文法規則砌成「畀本書我。」噉嘅句子。因為詞庫咁基本，對佢哋嘅研究喺語言學同自然語言處理等語言相關嘅工作上相當受到重視。
詞彙學（lexicology）就係語言學嘅一門子領域，顧名思義專研究詞庫。

概念基礎
内文：字詞、語言、詞彙同lexeme
睇埋：構詞學
對於詞庫嘅具體定義，學界有幾套唔同嘅睇法:2.6。根據某啲觀點，詞庫嘅最基本組成部份係字詞，而某啲觀點就認為詞庫嘅基本組成部份係形態素至啱。首先，而家淨係考慮口語，唔諗文字點寫住，一隻字詞由音素同埋形態素組成，當中
音素：指令用隻語言嘅人能夠分辨兩隻字嘅最細嘅聲單位；攞粵語做例子，粵語有元音同輔音，噉想像以下嘅音
bou1（可以對應嘅漢字：煲）、dou1（可以對應嘅漢字：都、刀）——聽嘅人正路聽得出兩個聲唔同；
bou1（可以對應嘅漢字：煲）、bo1（可以對應嘅漢字：波、玻）——聽嘅人都係會聽得出兩個聲唔同；
——「改變個元音或者輔音」呢吓舉動，能夠令吓聲唔同咗，而且仲係能夠做到「令吓聲唔同咗」嘅最細可能改動，所以呢啲元音同輔音就係粵語嘅音素。
形態素：指可以有意思嘅最細可能單位，唔一定能夠自成一隻字詞；攞英文做例子，想像以下呢啲字:"Prefix"
Redo（動詞再做過噉解）
Reappear（動詞再出現噉解）
——當中嘅 re- 本身唔能夠自成一隻字詞，但帶有再... 噉嘅意思，同時 re- 再斬細件啲就唔會再有咩意思可言。所以 re- 係英文入面嘅一嚿形態素。
一隻字詞會由若干嚿音素同若干嚿形態素組成。是但搵一個會用語言嘅群體，佢哋用嘅語言裏面有嘅字詞擺埋晒一齊嘅整體，就係嗰個群體嘅詞庫，當中「群體」可以係：講同一隻話嘅人，例：粵語嘅詞庫、閩南話嘅詞庫、英文嘅詞庫... 呀噉；做同一行嘅人——是但搵一門工作，嗰門工作都會有外人（講同一隻語言但唔係做嗰範嘅人）聽唔明嘅行話，所以一個行業可以有佢哋嘅詞庫，例：電腦科學嘅詞庫、工程學嘅詞庫、芭蕾舞嘅詞庫... 呀噉；用同一隻語言而且年齡差唔多嘅人——年齡唔同嘅人講嘢方式可以幾唔同，有陣時可能齋係聽一個人講嘢啲用詞就可以知佢年齡，例：粵語老人家嘅詞庫、粵語後生仔女嘅詞庫... 呀噉。

詞庫化
内文：詞庫化
睇埋：新詞、借詞同詞形變化
詞庫化係語言演變嘅重要一環，指「將新嘅字詞（或者慣用語等用字詞嘅方法）加入去一隻語言嘅詞庫度」噉嘅過程。詞庫化嘅過程可以係透過好多唔同嘅機制嚟做：
合成詞（compound）：技術化噉講，合成詞係指一個 lexeme 可能由多個字幹組成，簡化講即係兩隻各有意思嘅字砌埋一齊做一隻自成個新意思嘅字；例如粵人史上第一次見到雪糕嗰陣，就攞住雪同糕呢兩隻本身喺粵文入面可以獨自存在嘅形態素，砌埋一齊變成雪糕呢隻新字詞，隻字詞嗰兩橛對隻字詞整體嘅意思嚟講都係必要嘅。
粵語同普通話等嘅漢語出晒名多合成詞，例子有粵語入面嘅
hoi1 sam1（漢字：開心；V-N）
ceot1 maau1（漢字：出貓；V-N）
faa1 jyun2*4（漢字：花園；N-N）... 等等。
減筆（abbrv.）：將啲現有嘅字縮短，通常係由原先隻字或者句嘢度攞最重要嗰啲部份出嚟，最後形成隻新字或者句新句子，例如粵語個英文名—— Cantonese ——以英文嚟講係一隻幾長嘅字，成日畀人減筆做 Canto，形成 Canto-pop（指粵語流行曲）等嘅字詞。睇埋揳夫簡潔定律。
頭字語：淨係適用於寫起上嚟會攞字母寫嘅語言，指將隻詞用字母寫低，再攞隻詞每個字開頭嗰個字母，砌做一隻新字，例如北大西洋公約組織個名噉，北大西洋公約組織嘅英文名叫
North Atlantic Treaty Organization
個全名咁長，啲人覺得吓吓都要講或者寫晒佢好煩（睇埋揳夫簡潔定律），所以就攞住嗰 4 隻字開頭嘅字母—— N、A、T 同 O ——做隻新字 NATO，用呢隻字指北大西洋公約組織。
借詞：指由第啲語言度借啲字詞嚟用。
... 等等。

語料分析
睇埋：字頻率同語言資源
從事語言相關工作嘅人，成日都會靠住分析語料嚟研究一隻語言嘅詞庫。例如協氏定律就好出名：協氏定律係語言學上一條靠實證得出嘅定律；根據協氏定律，以下呢條式實會成立：
，當中
指一份  隻字咁長嘅文件入面有幾多隻唔同款嘅字——我我係兩隻同款嘅字，我係係兩隻唔同款嘅字， 同  係某啲參數，數值視乎語言而定。喺英文入面， 數值通常會係 10 至 100，而  數值係 0.4 至 0.6（睇附圖）。用日常用語講嘅話，協氏定律講嘅嘢即係「一份文件嘅長度愈長，愈難搵到新鮮嘅字」。協氏定律講嘅嘢畫做圖嘅樣如下，當中打戙軸做 ，打橫軸做 。
詞彙學

詞彙學（粵拼：ci4 wui6 hok6，lexicology），係以語言嘅 lexicon 做研究對象，研究詞彙嘅起源同發展、詞嘅構造、構成同規範嘅學科。
詞彙

詞彙／詞匯即係一系列詞語嘅統稱。
記生字（粵拼：saang1 zi6）係學語言嘅重要一部份。
詞彙表

詞彙表（英文：glossary）就係未能成書，只能成表嘅小型字典，目的係將相對小量嘅詞彙列嗮出來，再簡短咁定義每個字詞；例如跟住一本書或者一份文件嘅詞彙表可以將書或者文件入面嘅外來字或者其他讀者可能會唔熟悉嘅生字列嗮出嚟，又或者可以係獨立嘅一份文件，將一門學問入面嘅行話列嗮出嚟，等等。詞彙表可以畀讀者對相關內容喺主題上有一種粗略嘅了解。
因為詞彙表其實即係字典，佢嘅格式會係類似字典，所列出嘅字嘅排列次序亦都係跟字典，即係通常係用相關語言嘅正常順序排先後（例如係用字母順序或者筆劃順序）。
詞彙語義學

詞彙語義學（lexical semantics）係語義學嘅分支，專門研究個別字詞點樣表達語義。
鈦嘅同位素

鈦有28個同位素，其中5個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鈣嘅同位素

鈣有24個同位素，其中3個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鈪

鈪，又叫手鈪，係戴喺手腕度嘅首飾。鈪通常用金或者玉做，叫金鈪、玉鈪。
若戴咗喺腳，就叫腳鈪。
鈦白粉

鈦白粉（粵拼：taai3 baak6 fan2，Titanium dioxide），即係二氧化鈦，化學式TiO2，係鈦嘅氧化物，睇落去似白色嘅粉，分子大細係納米級。佢係光觸媒，可以用紫外線消毒同殺菌，宜家已經有啲產品問咗世。
佢都可以用係化粧品入面。
二氧化鈦會同水反應產生氫氣同氧氣嘅催化劑，可以整光催化劑，淨化空氣，消除車輛嘅排放物中25%到45%嘅氮氧化物，可以用喺治理PM2.5太過高而導致嘅空氣污染。
鈧嘅同位素

鈧嘅同位素有37個，得45Sc（鈧-45）係穩定，其餘嘅都係唔穩定。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鈥嘅同位素

鈥嘅同位素入面，得165Ho係穩定。
佢有三個非人造嘅同位素，分別係163Ho、165Ho同166m1Ho，其中166m1Ho係166Ho嘅核異構體，半衰期1202年，而166Ho只係有26.83個鐘。其餘嘅同位素都係非常唔穩定，只係喺實驗室製造過，並冇喺自然界出現。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
追夢人

《追夢人》係由羅大佑填詞、作曲、編曲同監製，鳳飛飛演唱。
"Dream Chaser" is written, composed, arranged and produced by Luo Dayou, and sung by Feng Feifei.

簡介
1990年6月14日，香港電影《天若有情》喺香港上映，羅大佑為電影創作咗同名粵語主題曲《天若有情》，由李健達填詞，袁鳳瑛演唱。
1990年7月19日，電影喺台灣上映，羅大佑為原曲填上國語歌詞，歌曲改名為《青春無悔》，仍然係由袁鳳瑛演唱。
1991年1月4日，台灣女作家三毛逝世，羅大佑為咗紀念三毛，喺《青春無悔》中增改咗啲歌詞，成為《追夢人》。呢首歌同《青春無悔》嘅歌詞幾乎一模一樣，但係喺最後多加咗四句專門寫作家三毛嘅歌詞，而且重編重唱重新命名，特別邀請鳳飛飛演唱，並因為成為當時熱播嘅台視電視劇《雪山飛狐》片尾曲而走紅大陸。
1995年，出現咗台語版《斷夢曲》，由王武雄填詞，羅大佑同ok男女合唱團演唱。
2018年2月23日，張韶涵喺湖南衛視《歌手2018》第七期演唱《追夢人》，並攞到嗰集觀眾票選第六名。
2022年8月31日，由企鵝影視制作嘅中國大陸網絡劇《飛狐外傳》首播，亦重編《追夢人》作為主題曲，由金玟岐演唱。
迷離莊園

迷離莊園（英文：Mystic Point）係香港迪士尼樂園入面一個主題園區。園內主要嘅遊樂設施係迷離大宅，故事講述一位英國探險家兼「冒險家・探險家學會（Society of Explorers and Adventurers，S.E.A）」創辦人──亨利爵士（Henry Mystic）喺熱帶雨林設立咗一間博物館，畀探險家參觀，博物館入面擺放住唔同嘅收藏品。佢嘅寵物馬騮──阿拔（Albert）將音樂盒打開之後，成間博物館嘅展品好似變得有生命咁，賓客坐電磁廂車去瀏覽大宅博物館。車輛用導引線無軌新技術同埋結合高科技而設。
位於香港迪士尼樂園嘅迷離莊園係全球獨有嘅主題園區。

背景故事
喺一個人煙縹緲嘅熱帶雨林，有一座模擬於喺1908年落成嘅維多利亞式房屋──迷離大宅，收藏住大量珍品，展品由火車、水路，陸陸續續運嚟放入私人博物館。
而「冒險家・探險家學會（Society of Explorers and Adventurers，S.E.A）」嘅成員包括亨利爵士（Henry Mystic）同埋東京迪士尼海洋「美國海濱」高塔飯店（Hightower Hotel）嘅主人──哈里遜·海陶偉三世（Harrison Hightower III），賓客可以從呢個園區更加了解亨利爵士同哈里遜·海陶偉三世之間嘅關係同埋佢哋嘅故事情節。
迷魂鎖

迷魂鎖，武道術語叫絞技，英文叫 chokehold 或者 stranglehold，係一種喺好多唔同嘅武術入面都有嘅招式，例如柔道、巴西柔術、自衛術都有，喺混合格鬥比賽入面更加常見。
絞技即係勒住人條頸，令到人唞唔到氣，用手臂勒住人或者用腳勒都可以，視乎唔同武術招式有唔同形式。
迷魂鎖可以用嚟整暈對方－攻擊嗰方可以有技術噉向對方條氣管施力，令對方個腦得到嘅氧暫時少咗，因而暈低。根據研究，用呢種技巧可以令一個大人喺大約 9 秒之內暈低，雖然呢個數值可以因人而異。
迷離字戀

《迷離字戀》（Nocturnal Animals）係一部2016年嘅美國新黑色心理驚悚電影，由Tom Ford執導，改編Austin Wright嘅1993年小說《Tony and Susan》。主演係愛美雅當絲、積佳蘭賀、米高沙朗、艾倫莊遜、艾娜費莎。
迷魂記

《迷魂記》（Vertigo）係1958年美國電影，由亞弗列希治閣執導，占士史超活、金露華主演。
鈴木伸貴

鈴木伸貴（1983年9月12號—）係日本足球員，司職後衞，效力過湘南比馬，及鳥取飛翔。
鈴木保

鈴木保（1947年4月29號—）係日本足球員，教練，執教過日本女子足球代表隊。
鈴木健仁

鈴木健仁（1971年6月11號—）係日本足球員，司職後衞，效力過橫濱水手，京都不死鳥，大阪飛腳，神戶勝利船，及仙台七夕。
鈴木健太

鈴木健太（1985年9月16號—）係日本足球員，司職中場，效力過甲府風林，及SC相模原。
鈴木保男

鈴木保男（1913年4月30號—2000年或之前）係大日本帝國足球員，踢後衞，曾經喺1934～1936年間爲日本足球代表隊出場2次，參加過1936年夏季奧林匹克運動會。
鈴木修人

鈴木修人（1985年8月31號—）係日本足球員，司職中場，效力過鹿島鹿角，湘南比馬，栃木SC，及北九州向日葵。
鈴木健太郎

鈴木健太郎（1980年6月2號—）係日本足球員，司職後衞，效力過湘南比馬，山形山神，東京綠茵，新潟天鵝，及甲府風林。
諸葛亮北伐

諸葛亮北伐係三國時期蜀漢大臣諸葛亮響228年到234年發動北伐曹魏嘅戰役，一共有五次，但都唔能夠攞到重大勝利，而曹魏亦都有搞過反擊戰，但一樣都唔成功。最後呢次北伐因為諸葛亮積勞成疾，病死咗響五丈原而完結。
諸葛恪

諸葛恪（203年—253年），字元遜，瑯琊陽都人，三國時期東吳嘅大臣。佢係諸葛瑾嘅亞仔，蜀漢丞相諸葛亮係佢嘅亞叔。252年少帝孫亮繼位後佢做大將軍、太傅同埋丞相掌權。之後喺253年畀孫峻、孫綝等人發起政變殺咗。
諸葛氏

諸葛係唐人姓氏，喺《百家姓》裏頭排第414位。

名人
諸葛豐：西漢官員
諸葛亮：蜀漢丞相
諸葛紫岐：香港藝人
呢篇諸葛氏係同姓氏有關嘅楔位文章，重未寫完嘅。麻煩你幫手充實佢。
諸葛漫

諸葛漫（Ghil'ad Zuckermann，1971年6月1號—），係當代以色列語言學家，主要研究語言接觸同詞彙學。
諸葛宇傑

諸葛宇傑（1971年5月20號—），係上海人。而家做緊中國共產黨上海市委員會副書記。之前一路做緊上海市市委秘書長。2022年做中共上海市委副書記。
諸葛瑾

諸葛瑾（粵拼：zyu1 got3 gan2；174年—241年），字子瑜，琅琊陽都（今山東省沂南縣）人。東漢末年至三國時期東吳重臣，官至太傅。諸葛瑾係蜀漢丞相諸葛亮啲阿哥，佢個仔諸葛恪亦都喺東吳官至太傅。
諸葛瑾公事及私事分得好清楚，雖然同細佬諸葛亮分別好多年，但係出使蜀國嘅時候，兄弟聚面只係傾公事，唔提私事。
諸葛均

諸葛均（189年－？），琅琊陽都（即係今日嘅山東省沂南縣）人，佢係諸葛亮、諸葛瑾嘅細佬。佢呀哥諸葛亮出山之後，一直為佢睇住屋企，平時就以耕田來打發時間。劉備建立蜀漢之後，請左佢去做長水校尉。
諸葛瞻

諸葛瞻（227年—263年），字思遠，琅邪陽都人，係諸葛亮個仔，三國時期蜀漢嘅將領，官至衛將軍。佢喺魏滅蜀之戰（中文：魏滅蜀之戰）度戰死，終年36歲。

生平
諸葛瞻16歲嘅時候娶咗劉禪其中一個女，做咗騎都尉。之後再升做羽林中郎將。
諸葛紫岐

諸葛紫岐（Marie Zhuge，1983年8月20號—），係香港息影女藝人，做過模特兒，拍過一啲廣告同電影，2012年同生意人薛嘉麟結婚後息影。
隨機神經網絡

隨機神經網絡（stochastic neural networks）係指包含隨機性嘅人工神經網絡。
隨機漫步

隨機漫步（英文：random walk）係一種數學物體，喺概率論上係指一條「路徑」，描述一個隨機變數喺每步點樣變化。
隨機種子

隨機種子（random seed）係指用嚟交俾一個擬亂數產生器做 input 嘅數值。喺最基本嗰種做法當中，個擬亂數產生器會攞隨機種子（呢個種子數值可以係「嗰一刻嘅時間」），搵一條複雜嘅式計一個數值出嚟，因為條式嘅複雜性同埋隨機種子嘅數值近乎隨機，最後個擬亂數產生器出嘅數值望落會似一個隨機數值。
隨機效應模型

隨機效應模型（random effects model）係指個統計模型嘅參數係隨機變數。
隨機抽樣

隨機抽樣（random sampling）係抽樣嘅一種方法，指由總體嗰度完全隨機噉抽若干個個體做樣本。
隨機漫步假說

隨機漫步假說（英文：random walk hypothesis）喺金融上係指以下嘅假說：「股價嘅上上落落可以大致上用隨機漫步嚟模擬」。
呢個假說係喺 19 世紀後期俾人提出嘅，喺當時算係相當有革命性。
隨機微積分

隨機微積分（stochastic calculus）係概率論相關嘅一套分析方法，主要係用微積分方法分析隨機過程，喺數理金融學上成日用。
陳偉業

陳偉業（Albert CHAN Wai-yip，1955年3月3號—），花名「大嚿」，係香港立法會前任議員，荃灣區議會（麗興選區）前任議員。

生平
佢曾經喺香港民主黨嘅核心成員，但係喺民主黨少壯派分裂、多次立法會選舉嘅出選資格問題同埋楊森接任香港民主黨主席等同黨路線漸行漸遠，陳偉業終於喺2002年12月宣佈退黨，2006年4月宣佈加入新成立嘅激進民主派組織社會民主連線，2011年1月退出。
2010年1月，陳偉業同埋其他四個議員，包括陳淑莊、梁家傑、黃毓民、梁國雄，唔撈立法會議員。佢哋之後參加補選，借補選畀市民搞「公投」，為日後香港2012年政改方案表態。結果，大舊喺補選攞到十萬幾票，成功重返立法會。
2011年第4屆香港區議會選舉，陳偉業空降屯門嘅樂翠選區尋求冧莊，而佢原本所屬嘅荃灣麗興選區就交棒畀兼黨友陳素玲（人民力量秘書長），最後佢哋雙雙輸畀何俊仁、林琳。
2016年，陳偉業夥拍社民連黃浩銘，參選第6屆香港立法會選舉嘅新界西選區。結果名單得28,529票，得票率4.73%，兩人雙雙落選，而佢嘅16年立法會議員生涯就從此告一段落，2017年移民加拿大溫哥華。
2019年6月9號（香港修例風波初期），佢喺溫哥華現身反修例集會，認為2019年逃犯條例修訂草案足以摧毀香港法治，但係又唔敢返香港參與反修例運動。

屋企
陳偉業祖籍廣東順德，喺香港出世。
陳偉聰

陳偉聰，香港親中派政治人物兼工業界人士。

選舉經歷
喺2021年9月，佢當選成為香港特别行政區選舉委員會工業界(第一)委員。之後佢喺李家超無提政綱嘅情況下，有份提名李家超參與2022年香港行政長官選舉。
陳偉洪

陳偉洪（英文：Calvin Chan，1990年11月4號—）係香港男演員，參選無綫電視2009年度香港先生喺少年組攞冠軍，跟住參加2010年第24期無綫電視藝員訓練班入行，之後主要拍電視劇，代表作包括《幸福摩天輪》嘅楊子基。2021年5月份離開無綫電視，轉爲自由身藝人。

演出
呢個表唔完整，歡迎加料。
陳偉聯

陳偉聯（Kelvin Tan，1981年10月5號— ）係星加坡視障歌手，而家正職係喺新加坡視障人士協會工作，佢係星加坡第一屆《絕對SuperStar！》嘅總冠軍。

個人生活
佢喺2020年10月同女友訂婚。
鐵山郡

鐵山郡（韓文：철산군／鐵山郡 Chŏlsan gun */?）係朝鮮民主主義人民共和國平安北道一郡。
鐵圍山

鐵圍山，又叫輪圍山，梵名斫迦羅山，係坐大山，圈形，鐵造。鐵圍山係佛敎世界觀一部份。坐山圈住大鹹水海。
鐵娘子樂隊

鐵娘子樂隊（Iron Maiden），又叫鐵娘子樂團，係英國重金屬樂隊，1975年喺倫敦出道。
鐵山區

鐵山區係中國湖北黃石市一個市轄區，總面積29平方公里，人口6萬。
鐵屎

鐵屎，藥材一種，燒紅打鐵跌出來嘅屎渣，睇於千金方，主要成份為四氧化三鐵。英文稱為cinder。
長連山

長連山（Cheung Lin Shan）係香港嘅山，海拔高344米，喺南區，附近範圍劃咗入大潭郊野公園。
長野佑紀

長野佑紀 ，係日本嘅一個女藝人同埋配音員。
長跑

長跑係指喺限時之内跑一段長距離。長跑主要分成5000米、10000米、半馬拉松（21.0975 km）同馬拉松（42.195 km）。
長通粉

長通粉（意大利文：Rigatoni）係意式麪，形狀似長身嘅通粉。
長輝路海濱花園

長輝路海濱花園，香港公園之一，遊樂場之一，喺青衣長輝路，英文叫Cheung Fai Road Promenade。行政上歸葵青區。設施有寵物共享公園，以及狗糞收集箱。公園全日開放。歸康樂及文化事務署管。劃咗釣魚區，海邊釣得魚。
長足捷蟻

長足捷蟻（學名：Anoplolepis gracilipes，英文：yellow crazy ant、long-legged ant或者maldive ant），又叫細足捷蟻、長腳捷蟻，係捷蟻屬下嘅一種蟻，因為間唔史引入澳洲同聖誕島，而對兩地嘅生態系統造成咗災難性影響。佢唔單止係世界百大外來入侵種之一，亦都係世界上體型最大嘅入侵螞蟻之一，大約長1-2mm。
長足捷蟻體型較大，隻腳同埋觸角都好長，成身呈黃色或者橙黃色。佢廣泛分佈喺世界各地嘅熱帶地區，喺太平洋地區好常見。

分佈
印度嘅一班長足捷蟻喺度拖一條死咗嘅四腳蛇
長足捷蟻嘅原產地據推測可能係西非，已經被引入世界各地嘅亞熱帶同埋熱帶地區。其中包括加勒比群島、印度洋嘅塞舌耳、馬達加斯加、毛里求斯、留尼汪、可可斯群島同埋聖誕島、太平洋嘅新喀里多尼亞、夏威夷、法屬波利尼西亞、沖繩、瓦努阿圖、密克羅尼西亞同加拉帕戈斯群島。
該物種可以寄生喺肉桂、柑橘、可可同埋椰子樹等好多植物上，因為個巢就喺樹幹，因此極容易被運送木材嘅船隻攜帶、進而傳播到第二啲地區。
成對嘅蟻后同埋工蟻可能會離開巢穴起新屋，但係佢本身嘅擴張速度並唔係好快。之所以變成入侵物種大多數都係人類攜帶嘅緣故。據報告，塞舌耳嘅長足捷蟻每年彧嘅距離為400米（1,300英尺） 。不過聖誕島上嘅長足捷蟻速度就快得多，達到每日3米，每年移動約一千米。

習性
長足捷蟻嘅食譜好廣，包括作物、昆蟲同埋腐屍。曾經報導發現長足捷蟻主動進攻等腳目、多足類、蛛形綱、蚯蚓、地蟹等生物。
好似其他螞蟻咁，長足捷蟻會利用蚜蟲、蚧殼蟲同埋其他胸喙類昆蟲嗰度攞蜜露。長足捷蟻極之依賴蚜蟲，如果冇足夠嘅蚜蟲提供蜜露，佢嘅擴張可以被抑制。而相應嘅，長足捷蟻會為呢尐昆蟲提供保護。研究顯示，如果長足捷蟻由一個地區搬走，當地嘅蚧殼蟲數量喺11個禮拜入面會下降近7成，10個月後將會完全消失。
長距離武器

長距離武器（英文：ranged weapon）係指俾用嗰個人離遠噉攻擊目標嘅武器，例子有弓箭同埋槍呀噉。
長達路休憩處

長達路休憩處，香港公園之一，遊樂場之一，喺青衣長達路，英文叫Cheung Tat Road Sitting-out Area。行政上歸葵青區。設施有籃球場。
喺青衣工業中心附近，青衣鄕事會路亦有樓梯落。
阿道夫馮拜亞

阿道夫馮拜亞（德文：Adolf von Baeyer，1835年10月31號—1917年8月20號）係德國嘅化學家，喺1905年因成功合成咗靛藍而攞到諾貝爾化學獎。
阿達烏托比錫拉

阿達烏托比錫拉（Adauto Bezerra，又譯亞達烏托；1926年6月3號—）係巴西政治人同軍人，喺巴西塞阿拉州北茹阿澤魯（Juazeiro do Norte）出世。
比錫拉喺1975年到1978年間做塞阿拉州州長。1983年到1987年間做塞阿拉州副州長。
阿達納

阿達納（Adana）係土耳其第五大城，喺安那托利亞南部，人口172萬。
阿道斯赫胥黎

阿道斯赫胥黎（Aldous Huxley，1894年7月26號—1963年11月22號）係英倫作家，生物學家湯瑪士赫胥黎個孫，出名作品有小說《美麗新世界》（Brave New World）。
阿達·尤納斯

阿達·尤納斯（希伯來文：עדה יונת‬‎‎，或譯成約納特，1939年6月22號—）係以色列化學家，該國首名女人攞諾貝爾獎。
阿達納省

阿達納省（土耳其文：Adana ili）係土耳其嘅其中一個省，首府阿達納。
阿達河畔基士皮

阿達河畔基士皮（粵音：aa3 daat6 ho4 bun6 gei1 si6 pei4，意大利文：Crespi D'Adda）係喺意大利嘅一條村莊，1875年起好，喺1995年畀聯合國教科文組織列入世界遺產。
阿達馬巴羅

阿達馬巴羅（1965年2月16號—）係當今岡比亞總統，由2017年做到而家。
赤柱天后廟

赤柱天后廟係香港南區歷史最悠久嘅一間天后廟，喺赤柱大街近馬坑村。

史
赤柱天后廟建係清朝乾隆三十二年（1767年），依家廟內仍然有建廟時鑄造嘅銅鐘。
1941年，香港保衛戰，日本軍戰機轟炸赤柱，附近居民走入天后廟內，後來有一個炸彈落喺廟外，但無爆炸，因此被相信係天后娘娘顯靈。
1942年，赤柱當地曾發現老虎，被殺後虎皮掛喺廟內一道側牆。
1962年颱風溫黛吹襲香港，赤柱天后廟損毀嚴重，破壞咗間廟原有嘅宏偉面貌。

建築
赤柱天后廟屬於二進式嘅四合院設計，中間有天井。由於1962年颱風溫黛吹毀咗座廟唔少原有嘅建築，因此政府一直無為佢做歷史評級。
赤柱公立醫局

赤柱公立醫局係香港一間診所，喺香港島南部赤柱黃麻角道14號，喺1992年被評為香港三級歷史建築，並由醫院管理局管理。
赤柱公立醫局嘅建築原本係住宅，喺1930年代起。1948年，當時嘅醫務衞生署（而家衞生署嘅前身）將佢改做公眾診所同產科病房。1970年至1974年，由於香港出生率急速上升，診所曾一度改為只提供產科病房服務。1974年至1975年，診所亦做埋家庭保健同牙科診所服務。
2002年7月，赤柱公立醫局由醫院管理局接管，繼續維持提供門診同產科服務。
赤星雄祐

赤星雄祐（1994年5月24號—）係日本足球員，打中場位置，效力讚岐卡馬達馬尼。
赤木春惠

赤木春惠 ，係日本嘅一個女演員。

拍過嘅作品一覽
呢個表唔完整，歡迎加料。
赤松

赤松（粵拼：cek3 cung4；學名：Pinus densiflora）係松科松屬嘅常綠喬木，喺中國大陸東北平原東邊嘅山地、山東膠東地區同江蘇東北近雲臺山一帶、日本、北韓、蘇聯一帶先至搵到。
佢亦係城市嘅淨化環境植物之一同行道樹。

樣
植株高30m，胸徑1.5m；樹皮橙紅，有好多不規則鱗片響度。葉針形，兩針一拃，長5～12cm，直徑1mm到，先端微尖。花聚生或單生，公乸唔同樹；其中花公聚生，淡紅黃，樣似圓筒，長5～12mm；花乸單生或兩三個聚生，淡紫紅，樣似蛋圓形或圓角錐形，長3～5.5cm；每年4月開花。果屬球果，帶鱗盾，扁菱形；一般開花之後第二年9月底到10月結果。

用途
植株可以用嚟整建築材料同電線桿等，亦可以用嚟整枕木、坑木或礦柱、傢俬同火柴桿等木纖維工業範圍用品；樹幹提取出嘅樹脂可以用嚟整松香或松節油；籽可以榨油用嚟食或整化工品；針葉可以提取芳香油。成樖嘢可以做庭院用樹同公園植株都得。
赤柱

大明萬曆年間，郭棐寫嘅《粵大記》標有「赤柱」。（南響圖頂）
赤柱
赤柱（英文：Stanley）係香港一個地方，亦係一個村，喺香港島南岸，赤柱半島上面，屬於南區。佢喺淺水灣東面、石澳西面。赤柱係旅遊名勝，以墟市同沙灘最為吸引人，之後美利樓都喺度重建。赤柱係個古村，最遲明朝萬曆年間已經有人住，亦曾經有唔少水上人聚居，船影處處，不過今日已經見唔到漁船。英國人初時曾經想以赤柱爲都，不過最後都係去咗裙帶路，卽係而家嘅中環。
赤柱公共圖書館

赤柱公共圖書館（英文：Stanley Public Library）係香港一間公共圖書館，喺赤柱赤柱市場道六號赤柱市政大廈地面上層。
赤柱半島

赤柱半島，係香港港島南區一個半島，喺赤柱灣同大潭灣之間，上面主要有赤柱、馬坑、舂坎角等等。
赤星貴文

赤星貴文（1986年5月27號—）係日本足球員，司職中場，效力過浦和紅鑽，水戶蜀葵，山形山神，及金澤薩維根。
赤柱大街

赤柱大街（英文：Stanley Main Street），係香港赤柱嘅一條馬路，由赤柱市場道開始，另一邊係掘頭路。
韋沙

韋沙（德文：Mitchell Weiser，1994年4月21號—）係一個德國足球員，效力德國甲組足球聯賽球隊哈化柏林，可以擔任後衛、中場同前鋒都得。
韋治約基

韋治約基（粵拼：wai4 zi6 joek3 gei1，英文：Dwight Yorke，1971年11月3號—）係千里達多巴哥前足球員，踢前鋒，喺1990至2009年踢職業。

葳蕤史
呢節要加長。
韋森特菲亞略

韋森特菲亞略（葡文：Vicente Fialho；1938年1月27號—2022年7月12號）係巴西嘅政治人同土木工程師，塞阿拉州陶阿人。曾經喺1975～1978年間做過福塔雷薩市長，1989～1990年間做過巴西礦業同能源部長，1991～1995年間做過眾議院院長。
韋根

韋根（英文：Wigan）係英倫大曼徹斯特一鎮，人口10萬。
韋氏音標

韋氏音標（英文：Webster’s phonetic symbols:6）泛指《韋氏字典》用嘅音標，特別設計畀英文用，可以分新舊韋氏音標兩大類。舊式韋氏音標喺中文圈曾經流行，喺英漢字典常見，好多時可以用變音符號直接喺字上面標音，而同國際音標一樣好大分別嘅係表示重音嘅音標（′）係擺喺重音音節嘅右面，而且係斜撇向左。而新式韋氏音標就係而今嘅正宗版《韋氏字典》（Merriam-Webster’s）用嘅嗰套；除咗可以由佢標 ｢長短音｣ 嘅方法睇到佢同舊嗰款仲有啲嚹唥之外，新嗰套同舊嗰套基本上完全冇關係。因為有兩套，所以 ｢韋氏音標｣ 其實唔係指一種音標，而係兩種之中嘅唔知邊種。
新同舊嘅韋氏音標都用到一種傳統上叫 ｢長短音｣ 嘅概念，但係爾種 ｢長短音｣ 並唔係國際音標或者語言學講嘅長短音。喺爾個傳統框架入面，所謂 ｢長音｣ 係指母音字母嘅字母名本身，而所謂 ｢短音｣ 係指母音字母喺一般嘅短音節（例如兩個重覆嘅子音字母之前）會點讀，即係咁：

舊式韋氏音標
舊式嘅韋氏音標因為係特別設計畀英文用，好多音標嘅音值係英文正常嘅發音，遇到讀音唔正常或者模棱兩可，就儘量只係加變音符號:66，例如 apple 就借英文唔用嘅短音符號，標 ăp′ple，date 就借英文唔用嘅長音符號，標 dāte，好處係普通人想喺書度記低某字嘅音，直接加一兩個變音符號就完。當然，遇再加唔到變音符號嘅字，又或者本身有變音符號嘅字，就唔可以咁標，而係要成個字用音標寫過。
舊式韋氏音標同國際音標並唔完全對應。例如韋氏有所謂半長音符號，表示嘅係音值同 ｢長音｣一樣，但係短啲；國際音標可以表達一樣嘅概念，但係標英文唔會咁標。韋氏亦會用意大利體表示唔重讀但係仲有少少分別嘅母音，國際音標基本上全部當 /ə/ 處理。

輔表
呢節未有人寫，歡迎編撰。 請幫加返相關資訊。

新式韋氏音標
而今嘅正式《韋氏字典》（Merriam-Webster）已經唔再用原本嗰隻韋氏音標，而係用一種類似國際音標但係又唔係萬國音標嘅原創音標；同國際音標一樣，標重音係喺重音音節左面加垂直撇號（'），話 ｢國際語音學會喺19世紀已經建議重音符號放前面｣:1。
韋氏字典

韋氏字典廣義上泛指掛 ｢韋氏｣（Webster’s）爾個名嘅是但一本美式英文字典；狹義上，喺北美，特別係喺編輯界，而今通常係指 Merriam-Webster 公司出嘅版本，特別係佢出嘅 《Merriam-Webster’s Collegiate Dictionary》（韋氏大專程度字典）。
韋氏字典嘅韋氏（Noah Webster）係美國18至19世紀嘅辭典學者，佢一生人編咗一系列字典；第一套完整嘅喺1828年出版，一書兩冊。因為太耐之前出版，原版已經冇咗版權，變咗坊間出現咗好多唔同嘅版本，全部都掛韋氏嘅名；但係因為 Merriam-Webster 買咗著作權，而今一般認為佢出嘅版本先係正宗。
喺英文編輯界，編輯同校對美式英文嗰陣，通常都係用大專程度字典嘅第11版:3.5:2.54（喺編輯界簡寫 MW11），佢雖然長期維持喺第11版，但係其實年年都有更新。除咗實體字典之外另外亦有網上版，用網上廣告維持。
除咗 MW11 之外，仲有一套叫 《Merriam-Webster Unabridged》（韋氏完整版）嘅，收字齊過 MW11，但係冇實體書，淨得網上版，要畀年費。不過雖然叫完整版，但係其實佢同 MW11 嘅更新並唔同步，MW11 更新有時會快過完整版。
隨機遇敵

隨機遇敵（random encounter）係 RPG 常用嘅遊戲機制，指隨機性噉撞到敵人並且觸發戰鬥；喺用隨機遇敵機制嘅遊戲當中，玩家可以控制主角喺地圖上移動，每移動一次都會有若干機會率進入戰鬥。例子可以睇多隻最終幻想系列嘅遊戲。
險峻海峽

險峻海峽（英文：Dire Straits）係英國搖滾樂隊，1977年喺倫敦成立，贏過四次格林美獎。
隨機變數

隨機變數（英文：random variable）係指一個數值會隨住某啲隨機性現象而改變嘅變數。
隨機羣

喺數學入面，隨機羣係一啲用概率性方法構作出來嘅羣，呢個概念係由Misha Gromov引入，想用嚟答一啲類似「一個典型嘅羣係點嘅樣架？」噉嘅問題。
結果啲人發現，如果揀好咗「隨機」嘅定義嘅話，隨機羣嘅性質係好兩極嘅，即係話，對於某一堆性質，大部分嘅隨機羣都會符合，另一方面，有另一啲嘅性質係大部分嘅隨機羣都唔符合嘅。例如，一個隨機羣好大機會係一個雙曲羣，所以啲人就可以話：「大部分嘅羣都係雙曲羣」。

定義
隨機羣嘅定義取決於所用嘅概率模型，唔同嘅模型可以用來定義唔同但係有關係嘅隨機羣。
所有嘅羣都可以用group presentation嚟表示，即係話，用一拃生成元同關係嚟準確描述個羣。例如，交換羣可以用兩個生成元同同一個關係（或者）嚟表示，而隨機羣主要嘅諗法就係，首先固定一個數量嘅羣生成元，然後再揀一拃關係，當中每一個都係用啲同佢哋嘅逆元串出來嘅隨機生字。去揀一個隨機羣嘅模型嘅意思就係講清楚同埋啲隨機關係係點樣揀出嚟。
揀好嗮以上嘅嘢之後，隨機羣就係用平時group presentation嘅方法準確定義出嚟，即係話：係「生成嘅自由羣」對「呢拃關係生成嘅正常子羣」嘅商：

隨機羣嘅「少關係模型」
隨機羣最簡單嘅模型就係「少關係模型」（few-relator model）。係呢個模型入面，首先揀定生成元嘅數量同埋關係嘅數量，之後再揀多一個參數（關係嘅長度），呢個通常（對同嚟講）係好大嘅。
之後就到揀關係嘅環節，首先搵嗮所有「長度唔超過，用同逆元串出來嘅簡約字」出嚟，再均衡同獨立噉揀個出嚟。
呢個模有趣嘅地方係，如果將趨向無限，噉一個隨機羣係雙曲同埋符合一啲有趣嘅條件嘅概率會趨向。

備註
除咗以上講嘅簡單模型之外，仲有其他嘅隨機羣模型。
例如有一個叫密度模型（density model），關係嘅數量可以隨住關係嘅長度增加而上升，呢個時候就會有一個急劇嘅「相變」現象：如果關係嘅數量多過某一個閥值嘅話，隨機羣就會「崩潰」，因爲有太多關係，令到任何兩個字都係一樣嘅；而如果關係嘅數量低過閥值嘅話，個隨機羣就會係無限同埋雙曲嘅。
隨機羣嘅構作亦都可以加入其他嘅條件，令到佢哋符合特別嘅性質，例如，Gromov就用過呢個方法去整反例去推翻Baum-Connes猜想嘅一個擴展[未記出處或冇根據]。
隨機變數匯合

隨機變數匯合（英文：convergence of random variable）係指隨機變數有嘅極限（limit）。如果話某一個隨機變數  有一個極限，即係指（例如）隨住某個數值  變得愈嚟愈大， 嘅數值會慢慢愈嚟愈近（「匯合」）某個數值（設呢個數值做 ， 係個函數嘅極限）－
可以睇吓大數定律等嘅現象。
隨機過程

喺概率論同相關領域上，隨機過程（粵拼：ceoi4 gei1 go3 cing4 | 英文：stochastic process / random process）係指一嚿以若干個隨機變數定義嘅數學物體。
隨筆

隨筆，亦叫雜文，係種文學體裁，屬散文分支，亦係議論文變體，兼有議論同抒情兩種特性，通常篇幅比較短。
鐿嘅同位素

鐿有45個同位素，其中5個係穩定嘅。

圖表
備註：有#號嘅數據代表冇經過實驗嘅證明，只係理論推測，而用咗括號括係代表數據唔確定。
鑄造

鑄造（英文：casting）係指將一啲（通常好熱嘅）液體倒入去一個事先準備好嘅模入面，等啲液體冷卻變硬，再攞走個模，最後得出一嚿想要嘅三維物件。呢種技術常用於工業製造同雕塑。

鑄造材料
金屬係鑄造技術使用最多嘅材料。其他材料有石膏、混凝土、塑膠等等。
鑄鐵

鑄鐵係指含碳量喺2%以上嘅鑄造鐵碳合金嘅總稱，通常由生鐵、廢鋼、鐵合金等以唔同比例配合通過熔煉而成。主要元素除咗鐵同碳之外重有硅、錳同小量磷同硫等元素，一般可以分為白口鑄鐵、灰鑄鐵、球墨鑄鐵、可鍛鑄鐵、合金鑄鐵等等。
鑊底灣

鑊底灣（Wok Tai Wan）喺香港青衣島，喺島西北便，隔個馬灣海峽，對住馬灣。鑊底灣曾經有沙灘，做過天體勝地，家下係青馬大橋橋塔座落嘅地方。

天體
1932年連伯氏喺香粉寮搞天體活動，當時叫祼體運動，而個會叫裸體會。初時比較冷清。1935年起城門水塘，影響到會址。1936年8月16號左近，活動搬到青衣島鑊底灣。香粉寮環境都好，但無沙灘，做日光浴唔夠正。青衣島比起香粉寮人多，有男有女，唔同國籍嘅人都有，唐人女人都有六七人。
1946年，香港政府檢討海灘問題。香港裸體運動會會長去函，要求再撥青衣島做裸體會員運動之所。
鑀元素

《鑀元素》係台灣歌手黃大煒出嘅第六張專輯。喺1995年9月22號由達樂音樂發行。

簡介
呢張唱碟收錄咗10隻歌。
鑊

鑊（wok）係種源於中國[未記出處或冇根據]嘅廚具，有大有細；特徵係開口大，鑊底部分係拱起。鑊主要用嚟煎嘢或炒嘢食，但亦都可以蒸，燉，炸；係唐人地方、東亞同東南亞主要煮食架生。
傳統嘅鑊底係圓拱形，適合傳統中式嘅煮食爐，而現代嘅鑊同喺歐美賣嘅鑊就適合現代同西方嘅爐頭。
西方人亦都有類似煮食架生，叫煎 pan （烹）（Frying pan），又叫平底鑊。

鍛造
傳統鑊係將一塊一塊嘅生鐵放喺個凹模上面用鎚仔打成，再燒埋個手柄上去就造成。現代大量生產嘅鑊係用機啤出嚟。
由於生鐵鑊嘅表面有穩定嘅碳化層，令調味料唔易黐喺鑊上面。就算生鐵鑊喺保溫性同均勻嘅熱量分佈方面都好過普通碳鋼鑊，但佢哋對熱量吸收嘅反應較慢，熄火之後個鑊重會熱好長時間。

文化
中國北方人叫鑊做鍋，有人考證過鑊同鍋可能同源，因為咼係代表凹入去嘅嘢。不過廣東話講嘅鍋通常唔係鑊型。而閩南話就叫鑊做鼎。
【鑊】呢個字老過【鍋】。因鑊咁常用，有唔少同鑊有關嘅詞，好似：大鑊、孭鑊、黑鑊、補鑊、一鑊嘢。
鑊仔牛柳

鑊仔牛柳係港式西餐常見菜式，做法係將煎香咗嘅薄牛柳放落隻鑊仔度再淋汁（譬如黑椒汁、燒汁咁）。家陣香港好多舊式西餐廳都有得食。整個好食嘅鑊仔牛柳，除咗塊牛柳本身肉質要靚，重要控製好個火候唔好畀佢太熟。
電腦熒光幕

電腦熒光幕，簡稱熒光幕或者螢幕，又叫監視器、芒或者MON（英文：monitor），亦有人叫顯示器（英文：display），係種常用嘅電腦輸出設備，用電腦嘅人可以用佢嚟睇資訊，又或者作為娛樂用途，總之就係用芒嘅人可以睇到電腦嘅各種輸出。最初嘅芒係用電子槍，而今就通常係 LCD，而 LCD 就以 TFT 居多，另外重有第啲用唔同技術嘅芒。
熒光幕其實係指顯像管；｢幕｣ 係英文 screen 嘅意譯，而 ｢熒光｣ 就係指顯像原理，即係塊幕後面嘅磷質受到射落幕嘅電子刺激，就會發熒光；技術上，LCD 芒嘅原理同熒光並冇任何關係。
電腦牆紙

電腦牆紙，又叫桌面背景，係電腦圖形化使用者介面（包括Microsoft Windows、Mac OS等作業系統）嘅預設背景圖，可以係抽象圖案、風景、人像，甚至係淨色。
電腦硬件

硬件，又叫硬體，係裝喺機箱入邊，構成個人電腦嘅嘢。系統軟件儲存喺硬件入邊，而系統軟件入邊包含韌體，例如BIOS同埋作業系統，呢啲軟件使到應用軟件可以提供畀使用者想要嘅功能。作業系統通常由匯流排同裝置溝通，過程要用到驅動程式。

主機板
一般座枱電腦組件：
1.顯示器
2.主機板
3.中央處理器
4.隨機存取記憶體（RAM）
5.個人電腦介面
6.變壓器
7.光碟驅動器
8.硬碟（HDD）
9.鍵盤
10.滑鼠
内文：主機板
主機板係硬件嘅主要部分。佢係一嚿大塊嘅方形板，上面有複雜嘅電路，連接電腦嘅其他部分，包括中央處理器、隨機存取記憶體、磁碟機（CD、DVD、硬碟，或者其他光碟），同埋其他通過插孔或者埠連接嘅裝置。下邊介紹嘅係直接連接到主機板嘅裝置：
中央處理器（CPU），處理電腦嘅大部分運算，被認為係電腦嘅大腦。佢通過散熱器同風扇嚟降溫。新型嘅中央處理器包含圖形處理器。
晶片組，作為中央處理器同系統其他元件嘅聯絡工具。主記憶體包含喺入邊。
隨機存取記憶體（RAM）儲存正在執行緊嘅作業系統（作業系統嘅核心）同所有正在執行嘅程式（應用程式部分，使用中央處理器或I/O通道）。
EDORAM
FPRAM
SDRAM
DDR
DDR2
DDR3
Rambus
BIOS，包括韌體同埋電源管理系統。佢嘅英文全名係Basic Input Output System。佢由作業系統嘅驅動程式開啟。新啲嘅主機板會用可延伸韌體介面嚟取代BIOS。
內部匯流排，用嚟連接中央處理器同電腦內部其他元件或顯示卡，音效卡。
匯流排嘅種類有：
PCI
PCI Express
USB
HyperTransport
CSI
AGP
ISA（已被淘汰）
EISA（已被淘汰）
MCA
NuBus
VLB（已被淘汰）
SCSI
IDE（ATA）
Centronics
HIPPI
IEEE-488
PCMCIA
ADB
CAN
IEEE 1394
SATA
PS/2
LPC

可攜儲存裝置
CD
CD-ROM
CD-RW
CD-R
DVD-一種普遍使用嘅可移除式媒體，大細同CD差唔多，但係儲存容量大過CD 12倍，普遍被用嚟儲存資料。近幾年由於USB記憶體等移動設備嘅普及，使用率逐步降低。
DVD/CD-RW Combo
DVD-ROM
DVD-RW
DVD-R
DVD-RAM
DVD+RW
DVD+R
軟碟
磁帶機
移動硬碟
快閃記憶體
快閃碟
記憶卡
SD
CF
MMC
SM
電腦歷史博物館

電腦歷史博物館（英文：Computer History Museum，縮寫：CHM）係用電腦做主題嘅博物館，喺美國加州山景城，喺1996年創立。目的係為咗保存同展示信息時代嘅故事同產品，同埋探索計算機嘅革命同佢對人類生活嘅影響。
喺1996-1997年，喺硅谷創立咗計算機歷史中心博物館（The TCM History Center - TCMHC）。
喺2000年，博物館改名做「電腦歷史博物館」。
喺2003年，CHM對公眾開放咗新嘅大樓，係喺山景城北海岸綫大道1401號。
電腦火牛

電腦火牛（英文：Power supply unit），又叫電腦電源供應器，係種電腦硬件，專為電腦而設嘅電源供應器，將濕電轉返做乾電畀電腦用。
電腦病毒

電腦病毒係一類惡意程式，識得自己複製自己，同埋會影響電腦正常運作。
日常生活中講嘅電腦病毒，好多時包埋其他種類嘅惡意程式，譬如蠕蟲程式、特洛伊木馬程式。
電腦犯罪

電腦犯罪（cybercrime）係指用電腦或者電腦網絡嚟犯罪。
例如啲黑客好興利用電腦病毒等嘅惡意程式嚟偷人密碼。
顛茄

顛茄（粵拼：din1 ke2；學名：Atropa belladonna）係茄科顛茄屬嘅草本植物，可以喺歐洲、北非同西亞度搵到。
願祢榮光歸香港集會

願祢榮光歸香港集會係2019年11月17號一次反逃犯條例修訂集會，喺中環遮打花園搞。呢次集會主要係為香港祈禱，又唱聖詩同《願榮光歸香港》，之後參加者組成人鏈，經政府山去到終審法院大樓。主辦單位估計有超過1千人參加。
顛倒

顛倒，方向一種，倒轉一種，本應向上個邊，變咗向下，上下倒轉咗。顛，頭殼頂，變咗喺下面咁意思。有啲地方廣東話叫打倒頂。而物品攞放顛倒，就叫倒置。
一般來講，顛倒視為反常。運動有時見到，好似玩倒立咁。體操好多顛倒動作，好似打筋斗，吊環，單槓雙槓高低槓，鞍馬咁。跳水亦好常見，頭方向先入水。顛倒可以觀賞。
虐待
倒吊
顛倒屋
顛倒亦可謂虐待，聖伯多祿顛倒釘十字架。又好似倒吊，塔羅牌都有。顛倒亦係藝術題材，有時特登顛倒，例如顛倒屋咁。
類Unix系統

類Unix系統（Unix-like），時不時會被人叫做un*x，ux，或者nix，係指各種Unix嘅衍生系统，以及各種同傳統Unix類似嘅系统。雖然當中有啲係自由軟件，亦都有專有軟件，但佢哋都有繼承到原始Unix嘅特性，亦有好多相似嘅地方，而且呢啲軟件喺一定程度上都會遵守POSIX規範。
Unix嘅商標權係由國際開放標準組織擁有，只有符合單一UNIX規範嘅UNIX系統先至可以用UNIX呢個名，唔係嘅話只可以叫做類UNIX。
類人猿下目

類人猿下目（Simiiformes）係靈長目簡鼻亞目嘅下目，細分做闊鼻小目同狹鼻小目兩個小目。
顛地噴泉

顛地噴泉（英文：Dent's Fountain）係香港舊時一座噴水池，喺中環皇后大道中，舊香港大會堂正前面，由顛地洋行（寶順洋行）喺1864年出錢起，1869年隨大會堂啟用，直到1933年拆咗。
顛倒屋

顛倒屋，起到間屋顛倒，屋頂向地，地板向天，主要起來觀光，畀遊客參觀，並非住人。
通常一層兩層，裏面扮到傢俬顛倒，為咗唔跌落，都要釘死黐死。啲人入到去會感到怪異。
首間喺德國，二〇〇八年起。之後世界各地都有，愈來愈多。
博覽會展品
然而個概念以前就有，臨時好似一九〇九年博覽會，就有過一間。
閃進事件

閃進（flashforward / prolepsis）係作故仔常用嘅一種手法，指喺故仔進行期間讀者觀眾見到一段時間上喺故仔打後嘅事件，通常用嚟俾讀者觀眾睇一個角色想像嘅未來。
閃電戰

閃電戰 (德文：Blitzkrieg，直譯 「閃電仗」)，係一種打仗嘅戰略技巧，利用短時間之内好強烈嘅軍力，嚟打冧敵人。呢啲襲擊會一次過用到好多唔同種類嘅軍事，例如一齊出步兵、坦克、同槍炮，令敵人沒足夠嘅時間或者軍火嚟反擊。

名
「閃電戰」呢個名，最初係由西方國家嘅記者用嚟形容波蘭戰役嘅。雖然呢個名，亦都曾經有喺一戰年代嘅德國軍事書度出現過。不過就沒喺納粹德軍嘅官方政治宣傳度出現過。甚至有聲稱話，希特拉認為呢個字眼係一個「完全蠢蛋」嘅講法。有學者認為，閃電戰唔算係策略，純粹係軍隊基於情況所需，而做嘅臨時決定先出現。

特徵
喺戰間期嘅時候，飛機嘅技術開始成熟，越嚟越融入已有嘅軍事體制。同時，德國傳統嘅概念 Bewegungskrieg (直譯 「郁緊嚟打仗」) 代表應該用活躍嘅軍隊嚟打破敵軍，例如用軍隊郁得快嚟做包圍。
喺2005年，歷史學家 Karl-Heinz Frieser 總結咗閃電戰，認為係納粹德國喺二次大戰期間，用住最有利益嘅方法同最新嘅科技，加上跟住傳統嘅軍事諗頭，將「啱嘅軍事，喺啱嘅時候，放喺啱嘅地方」，並唔係一種好獨有嘅技巧。所以，佢認為閃電戰呢個字，一樣可以用喺今日嘅打仗方法身上。
閃電俠

《閃電俠》（英文：The Flash）係2023年上畫嘅美國電影，由艾薩米勒、米高基頓、莎莎哥利、米高沙朗、朗李雲斯頓、瑪莉貝爾維杜、琦斯克雷文、安潔陶依主演，安迪慕式提執導。
閃閃靚賊

《閃閃靚賊》（粵拼：sim2 sim2 leng3 caak3）係套德國嘅劇情片，喺2013年5月16號上畫。呢套戲片長90 分鐘，票房有20,045,576 美金。
閃電傳真機

《閃電傳真機》（英文：Flash Fax，1989年9月11號—1999年12月31號）係無綫電視翡翠台嘅細路電視節目，接替1980年代細路電視節目《430穿梭機》。後來畀同類型兒童節目《至NET小人類》取代。
主題曲有四個版本，分別由李克勤主唱（兩個版本）、鄭嘉穎同唐韋琪合唱、同埋陳松伶主唱。
《閃電傳真機》暫時係翡翠台播映時間最長嘅細路節目，長達10年另3個月。
閃電泡芙

閃電泡芙（法文：éclair）係一種法式甜品，特色係佢長條形嘅形狀。佢由泡芙酥皮整成，通常有吉士或者忌廉餡，上面仲有層糖衣。

歷史
朱古力閃電泡芙望落閃閃令噉。
閃電泡芙最早喺十九世紀出現，起源地係法國里昂。最早期嘅食譜冇乜點提過閃電泡芙嘅起源，所以佢好可能係慢慢演化出嚟嘅，不過亦有人估佢係名廚安托南‧卡雷姆（法文：Antonin Carême）發明嘅。閃電泡芙一開始叫做「公爵夫人式麵包」（法文：pain à la duchesse）或者「細公爵夫人」（法文：petite duchesse）。要去到1860年代，éclair呢個名先至出現，意思係閃電或者閃光。閃電泡芙個中文名就係噉嚟嘅。
Éclair呢個名嘅由來有兩種講法，法文入面最權威嘅法蘭西學院詞典話係因為閃電泡芙好似閃電咁快就食嗮。不過亦有人覺得，閃電（或者閃光）係指緊閃電泡芙上面嗰層閃閃令嘅糖衣。

整法
機整嘅閃電泡芙
閃電泡芙嘅外層係泡芙酥皮整成嘅，質地同普通泡芙一樣。西餅師傅通常會用唧花袋將佢唧做一條條長條，然後攞去焗到出面脆身、入面空心為止。不過依家某啲餅舖有專門整閃電泡芙嘅機，唔使人手唧都可以量產一樣長度嘅泡芙酥皮長條。
等焗完攤凍咗之後，就可以唧啲餡入泡芙裏面，再喺上面鋪層糖衣。傳統嘅閃電泡芙餡有吉士、雲呢拿忌廉、或者希布斯特忌廉（法文：crème chiboust）。不過今時今日嘅閃電泡芙有好多種變奏，除咗開心果或者咖啡味忌廉之外，仲有冧酒吉士同栗子蓉餡可以揀。有啲整做花色蛋糕仔（法文：petit four）嘅閃電泡芙仲會有鹹口嘅餡。

有關甜品
「雅各伯嘅棍」（法文：bâton de Jacob）係閃電泡芙嘅一種。佢用焦糖取代咗平時閃電泡芙上面嗰層糖衣。
「修女泡芙」（法文：religieuse）嘅食材同閃電泡芙一樣。不過佢唔係長形嘅，而係一大一細兩個泡芙波疊埋一齊嘅。
「長莊」（英文：Long John）個樣同餡都同閃電泡芙好似。不過長莊唔係用泡芙酥皮整嘅，而係一種冬甩。長莊喺北美都算流行，有啲舖頭會將佢叫做閃電泡芙。
修女泡芙修女泡芙 切開咗嘅長莊冬甩切開咗嘅長莊冬甩

文化
今時今日閃電泡芙已經成為咗遠近聞名、代表住法國嘅嘢食之一，唔少人去到法國都會特登幫襯下啲地道嘅閃電泡芙名店，而專賣閃電泡芙嘅舖頭亦都開到香港、東京等地。同時，閃電泡芙嘅花款亦越嚟越多，有啲西餅師傅仲會整農曆新年主題或者動畫角色造型嘅閃電泡芙嚟吸客。

節日
喺比利時，由2020年開始每年11月20號都會慶祝閃電泡芙節（法文：journée de l'éclair），幫患癌嘅細路籌錢醫病。
而喺美國，6月22號係全國閃電泡芙日（英文：National Eclair Day）。

世界紀錄
閃電泡芙個特別之處就係佢嘅長度，所以整西餅呢行出現咗鬥長嘅風氣。截至2023年為止，由健力士世界紀錄認證嘅「世界上最長朱古力閃電泡芙」紀錄喺一班瑞士嘅西餅師傅手上，佢哋喺2014年整嗰條有成503米咁長。而嚟自比利時嘅朱古力師傅讓-菲臘·達爾西斯（法文：Jean-Philippe Darcis）嘅團隊其實喺2016整過一條676米長嘅朱古力閃電泡芙出嚟，不過因為佢哋冇申請新嘅世界紀錄，所以仲未記錄在冊。
另一項同閃電泡芙有關嘅世界紀錄亦都係由瑞士西餅師傅打破嘅，佢哋用咗23,700嚿閃電泡芙、堆滿咗80.27平方米面積，畫咗隻漫畫角色出嚟，係世界上最大嘅閃電泡芙馬賽克鑲嵌藝術。
閃語族

閃語族，又叫閃米語族，係亞非語系嘅一個語族，主要包括阿拉伯文、阿姆哈拉文、提格利尼亞文、希伯來文、亞拉姆文同馬耳他文。
閃避球

閃避球（Dodgeball）係種球類運動，基本玩法係有兩隊玩家，要閃避對手用個波掟自己，如果個波掂到自己而接唔住就要出局。
閃靈

《閃靈》（The Shining）係一部1980年嘅恐怖電影，由史丹利寇比力克執導，改編史提芬京嘅1977年英文同名小說《鬼店》。主演係積尼高遜、Shelley Duvall、Danny Lloyd。
非緣勿擾

《非緣勿擾》（英文：Destiny By Love）係2012年兩岸合拍偶像劇，改編自網絡小說《新剩女時代》。呢套劇響2013年7月1號喺中國中央電視台一套首播，一共30集，編劇王恆之，導演賴水清，由蘇有朋、秦嵐、熊乃瑾、肖光奕、李明珠、張天霖同傅藝偉主演。
非禮

非禮或猥褻係指未得到對方同意或批准、同性或異性之間有身體接觸，含性意識。詞源指所有犯法嘅行為。《論語·顏淵》，孔子曰：「非禮勿視，非禮勿聽，非禮勿言，非禮勿動。」

法律
非禮正名係猥褻侵犯，屬刑事罪行。香港判非禮罪成可以判監十年。
英國案例 Regina v. Court [1988] 2 WLR 1071 列明，非禮需要符合三點：
被告刻意對受害人作出身體接觸
客觀猥褻：做嘅行為對一般人來講，屬於猥褻
主觀猥褻：被告刻意作出猥褻嘅行為
非童凡響

《非童凡響》（Exceptional Kids），係香港電視娛樂製作嘅真人騷節目，2018年5月4號到6月8號逢禮拜五22:00-22:30喺ViuTV播。節目搵嚟3位性格同背景都唔同嘅細路仔，記錄佢哋學嘢過程，又同佢哋阿媽交流。
非線性迴歸分析

非線性迴歸分析（nonlinear regression）係迴歸分析嘅一種，指個迴歸模型係一個非線性嘅模型。
非確定型圖靈機

非確定型圖靈機（英文：nondeterministic Turing machine，NTM）係圖靈機嘅變體，攞若干個可能出現嘅情況嚟睇，部機對於每個嗰啲情況都有多過一個可能嘅行動。
非盧祖·保蘇尼

非盧祖·保蘇尼（意大利文：Ferruccio Busoni，1866年4月1號—1924年7月27號）係意大利作曲、鋼琴手、音樂先生同埋指揮。好多人由佢改編巴哈嘅音樂（例如 d 小調夏康舞曲）畀鋼琴開始識得佢。

生
非盧祖係喺意大利城市安玻里出世，阿爸同阿媽都係音樂家，係佢哋嘅獨仔。佢七歲嗰陣就跟咗佢啲父母演出。
非盧祖已經喺過奧地利格拉茨喥求學一段時間，無奈佢不斷到其他地方演奏同教授音樂，到過咗德國萊比錫、芬蘭赫爾辛基、俄羅斯莫斯科同埋美國。1894年佢定居柏林，擔任音樂會鋼琴手同埋指揮。
第一次世界大戰期間，Busoni返到咗意大利喺博洛尼亞居住，純粹從事研究工作，冇到外邊演出。到咗1920年佢先至返返柏林，培育咗好似Kurt Weill、Edgard Varèse同埋Stefan Wolpe等等嘅學生。
非盧祖因腎臟病而於柏林去世。佢嘅研究當其時冇人理會，到咗1980年之後佢先至開始受到重視。

音
非盧祖·保蘇尼
大多數非盧祖嘅工作係彈琴。
非線性規劃

非線性規劃（英文：nonlinear programming，NLP）係指一種有一咋目標函數同約束嘅最佳化問題，當中非線性係指有啲目標函數或者約束唔係線性函數。
辣椒仔

辣椒仔（Tabasco sauce）係種美國出產嘅辣椒醬，辣中帶酸。同主要材料係它巴時告辣椒，牌子亦用佢做名。辣椒本身用它巴時告州做名。
辣椒屬

辣椒屬（粵拼：laat6 ziu1 suk6；學名：Capsicum），又叫番椒屬（faan1 ziu1 suk6），係茄科下面嘅一個屬，原產地喺南美洲嘅熱帶地區，而家喺全球各地都可以搵到。屬下有成廿幾個種。

形態規律
呢種植物一般係一年生或長年生嘅草本植物或灌木、亞灌木。佢嘅果有好多個樣，有長角、橢圓、扁圓、紡錘形等。果皮色有紅、黃、綠、紫、白等。而出果嘅方向有向天同向地之分；辣味都唔一樣。

用途
辣椒唔單止係大眾比較鍾意嘅調味菜，喺藥用方面，重有健胃、祛風、行血、散寒、解鬱同導滯嘅功效。

唔好嘅因素
辣椒雖然係大眾比較鍾意嘅調味菜，主要係有辣椒鹼。但佢有唔好嘅兩面：
雖然食得少可以刺激味蕾，增加食慾同促進消化，但係食得太多好容易熱氣。
有肝炎、腎炎、肺炎、血尿、咽喉炎、高血壓、癤腫嘅唔食得，因為會加重病情。

世界紀錄
内文：卡羅賴拿椒
根據2012年嘅健力士世界大全話，世界上最辣嘅辣椒係美國地區出嘅卡羅賴拿椒，喺2012年11月出現。佢嘅辣度比普通嘅辣椒重要辣成30000倍。
辣椒積芝士

辣椒積芝士（Pepper jack cheese），又叫香辣芝士，係蒙特里積芝士嘅變種，加咗辣椒碎落去，令佢帶辣味。
辣油

辣油，又叫辣椒油、紅油，係種辣醬，用辣椒煮植物油整成。
辣烏迭兩佰年路

辣烏迭兩佰年路（英文寫法：Thanon Rat-U-Tit 200 Pee）係泰國布吉府芭東最長條路，總長一公里半，大致南北走向，離海灘 150 至 300 米。

廣東話讀法
講「辣烏跌-償萊-Pea」比較接近，「路」響泰文嘅發音係「達農」，要擺響路名嘅前頭，所以係「達農-拉烏跌-償萊-Pea」。

住
有高檔嘅假日酒店。平價嘅麗邁酒店、必勝客酒店同其他好多平價酒店。

食
條街北段有好多餐廳、大排檔，佢哋啲嘢又平又靚。

買嘢
鐘錫龍大商場（Jungceylon Shopping Centre）響佢同孟臘路、聖沙擺巷交匯處；每晚七、九點商場門口免費音樂噴泉表演。

睇醫生
芭東醫院（Patong Hospital），喺曬欖偃路。

交通
一般坐嘟嘟車要畀50泰銖（一至兩人）、坐長的要 20 泰銖。
去布吉機場 46 公里距離，一般畀的士司機收 600 銖，識講價嘅畀 500 銖行得，熟客畀 450 銖，亦可坐過山脊零捨危險嘅摩托車，350 銖。
辣椒

辣椒（粵拼：laat6 ziu1），第個名叫番椒（faan1 ziu1），係辣椒屬嘅一年生草本植物，佢嘅果帶辣味。原產地喺南美洲，外表有好多色，其中市面上賣得比較多嘅係紅、黃、綠嘅品種。
辣椒蟹

辣椒蟹，係星架坡出名菜式，將青蟹斬件落鑊炒，再落辣椒、番茄醬汁等調味，辣中帶甜。
辣石南屬

辣石南屬（學名：Woollsia）係杜鵑花目杜鵑花科嘅一個屬。
關原之戰

關原之戰係日本江戶幕府攞到權之前嘅一場重要嘅仗，喺安土桃山時代嘅慶長五年（1600年）喺美濃國關原（而家嘅岐阜縣）由德川家康同石田三成打，最後德川家康打贏。
關口圭亮

關口圭亮（1986年11月4號—）係日本足球員，司職前鋒，效力過岡山綠雉。
關口英司

關口英司 ，係日本嘅一個男配音員。

配音作品一覽
呢個表唔完整，歡迎加料。
關口理咲

關口理咲 ，係日本嘅一個女藝人同埋配音員。
關原凌河

關原凌河（1991年6月20號—）係日本足球員，司職中場，效力過富山勝利，及讚岐卡馬達馬尼。
關口久雄

關口久雄（1954年10月29號—）係日本足球員，司職前鋒，曾經喺1978年爲日本足球代表隊出場3次，入咗1球。
關口訓充

關口訓充（1985年12月16號—）係日本足球員，司職中場，曾經喺2010～2011年間爲日本足球代表隊出場3次。